section_heading: Igračka karijera
paragraph_text: Zambata zauzima osmo mjesto najboljih strijelaca u povijesti Dinama te je jedan od samo dva igrača koji su postigli hat-trick u finalnoj utakmici Kupa Jugoslavije i to protiv momčadi splitskog Hajduka, 26. svibnja 1963. godine. Premda Dinamo nikada nije osvojio prvenstvo Jugoslavije dok je Zambata u njemu igrao, završili su kao drugi u sezonama 1960., 1963., 1966., 1967. i 1969. godine što je zabilježeno u povijesti kao jedno od najuspješnijih razdoblja kluba.